У Вікіпедыі ёсць артыкулы пра іншых асоб з прозвішчам Ігнаценка.

**Дзмітрый Ігнаценка** (нар. 1 лютага 1995, Гомель) — беларускі футбаліст, абаронца гомельскага «Лясгаса».

Клубная кар’ера
---------------

Кар’еру пачаў у складзе «Гомеля», з 2012 года гуляў за дубль. 13 ліпеня 2014 года дэбютаваў у асноўным складзе «Гомеля» ў матчы супраць «Нафтана», выйшаўшы на замену на 89-й хвіліне. У канцы сезона стаў трывала выходзіць у стартавым складзе гомельскага клуба на пазіцыі цэнтральнага абаронцы. У снежні 2014 года падоўжыў кантракт з «Гомелем».

Сезон 2015 пачаў на лаўцы запасных, а з мая замацаваўся ў якасці асноўнага цэнтральнага абаронцы гамяльчан. У верасні атрымаў траўму, з-за якой выбыў да канца сезона. У лютым 2016 года падоўжыў кантракт з гамяльчанамі, аднак з-за траўмы амаль не з’яўляўся на полі, а сезон 2017 увогуле поўнасцю прапусціў. Толькі ў ліпені 2018 года зноў стаў з’яўляцца ў складзе. У жніўні 2018 года быў аддадзены ў арэнду ў бабруйскую «Белшыну». У снежні 2018 года па заканчэнні арэнды вярнуўся ў «Гомель». Сезон 2019 пачынаў у дублі «Гомеля», пазней стаў прыцягвацца да асноўнай каманды.

У снежні 2019 года, пасля таго як «Гомель» чарговы раз выбыў у Першую лігу, падпісаў кантракт з «Гарадзеяй». У хуткім часе замацаваўся ў стартавым складзе каманды.

У студзені 2021 года перайшоў у мазырскую «Славію». Большую частку сезона 2021 прапусціў з-за траўмы. У снежні 2021 года падоўжыў кантракт з мазырскім клубам. У 2022 годзе быў іграком ратацыі. Па заканчэнні сезона пакінуў «Славію».

У ліпені 2023 года далучыўся да гомельскага «Лясгаса» з Другой лігі.

Міжнародная кар’ера
-------------------

Гуляў за зборную Беларусі да 19 гадоў. 13 жніўня 2014 года дэбютаваў у моладзевай зборнай Беларусі ў таварыскім матчы супраць Малдовы (0:1). Усяго правёў 13 матчаў за зборную, у асноўным на пазіцыі цэнтральнага абаронцы.

Дасягненні
----------

* Беларусь Пераможца Першай лігі чэмпіянату Беларусі: 2016

Статыстыка выступленняў
-----------------------

| Сезон | Дывізіён | Клуб | Краіна | Матчы | Галы |
| --- | --- | --- | --- | --- | --- |
| 2012 | дубль | Гомель | Беларусь | 7 | 0 |
| 2013 | дубль | Гомель | Беларусь | 26 | 2 |
| 2014 | Д1 | Гомель | Беларусь | 10 | 1 |
| 2015 | Д1 | Гомель | Беларусь | 13 | 0 |
| 2016 | Д2 | Гомель | Беларусь | 3 | 0 |
| 2017 | Д1 | Гомель | Беларусь | 0 | 0 |
| 2018 (1) | дубль | Гомель | Беларусь | 1 | 0 |
| 2018 (2) | Д2 | Белшына | Беларусь | 10 | 0 |
| 2019 | Д1 | Гомель | Беларусь | 9 | 0 |
| 2020 | Д1 | Гарадзея | Беларусь | 22 | 1 |
| 2021 | Д1 | Славія | Беларусь | 2 | 0 |
| 2022 | Д1 | Славія | Беларусь | 11 | 1 |
|

Крыніцы
-------

1. ↑  Dmitri Ignatenko // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. 1 2
3. ↑  «Гомель» продлил контракт с Игнатенко
4. ↑  «Гомель» подписал контракты с шестью игроками
5. ↑  Дмитрий Игнатенко перешел в «Белшину»
6. ↑  В "Городее" снова есть Дмитрий Игнатенко
7. ↑  "Славия" подписала бывшего защитника "Городеи" Игнатенко
8. ↑  "Славия" продолжит сотрудничество с Дмитрием Игнатенко
9. ↑  Кисляк вернулся (руск.)(недаступная спасылка). *pressball.by* (9 студзеня 2023). Архівавана з першакрыніцы 13 студзеня 2023. Праверана 13 студзеня 2023.

|  |  |
| --- | --- |
| ⚙️   Тэматычныя сайты | by.tribuna.com · FootballDatabase.eu · FootballFacts.ru · Soccerway · teams.by · Transfermarkt (ігрок) · Прэсбол |